Поштовани,

**Уредба о садржини и начину вођења евиденције привредних субјеката који обављају одређену комуналну делатност** („Службeни гласникˮ, број 94/19 – у даљем тексту: Уредба), донета је у 27. децембра 2019. године и ступила је на снагу 4. јануара 2020. године.

Уредба се примењује по истеку шест месеци од дана ступања на снагу, односно од 5. јула 2020. године.

Закон о комуналним делатностима („Службени гласник РС”, бр. 88/11, 104/16 и 95/18 – у даљем тексту: Закон), прописује да комуналне делатности обављају јавна комунална предузећа, привредна друштва (без обзира на структуру власништва) и предузетници.

Уредба предвиђа транспарентно вођење електронске евиденције свих вршилаца комуналних делатности, чиме се **по први пут** омогућава да на једном месту, у сваком тренутку, сви заинтересовани субјекти (инвеститори, корисници услуга, јединице локалне самоуправе и други) имају приступ бази података.

Имајући у виду да је потребан период да се прикупе подаци о вршиоцима комуналних делатности које су основале јединице локалне самоуправе или којима су повериле обављање комуналне делатности, као и који обављају комуналне делатности у складу са другим прописима, односно који имају лиценце других надлежних органа, Уредба има одложену примену.

Нарочито је неопходно прецизно прикупити податке о вршиоцима погребне делатности, којима се обављање комуналне делатности не поверава, већ их могу обављати сви привредни субјекти који испуњавају прописане услове (члан 9. став 2. Закона).

С тим у вези, **привредни субјекти који обављају комуналне делатности** **дужни су да** у року од шест месеци од дана ступања на снагу ове уредбе, односно **до 5. децембра 2020. године, Министарству грађевинарства, саобраћаја и инфраструктуре доставе податке из члана 2. тач. 2)-7) и тачка 9) Уредбе.**

Уредба је у релацији са Уредбом о начину и условима за отпочињање обављања комуналних делатности („Службeни гласникˮ, бр. 13/18, 66/18 и 51/19).